Zápisnica
zo zasadnutia komisie školstva, kultúry a športu
konanej dňa  21. 10. 2013

Prítomní: podľa  prezenčnej listiny
Ospravedlnení: Katarína Ševčíková

PROGRAM:.       
1.	Návrh VZN mestskej časti Bratislava – Ružinov č.......zo dňa..........,
      ktorým sa mení VZN č.6/2011 zo dňa 8.11.2011o úprave podmienok 
      predaja, podávania a požívania alkoholických nápojov na verejne 
      prístupných miestach na území mestskej časti Bratislava – Ružinov,
      znení zmien a doplnení vykonaných VZN č.16/2012 a VZN č.27/2013.
                                                                 Predkladá: JUDr. Poprendová
2.	Návrh všeobecne záväzné nariadenie mestskej časti Bratislava –    
      Ružinov č.   ...../2013  zo dňa 29. októbra 2013, ktorým sa dopĺňa 
      všeobecne záväzné nariadenie mestskej časti Bratislava – Ružinov   
      č.  25/2012 zo dňa 11. decembra 2012 o určení školských obvodov 
                                    základných škôl v zriaďovateľskej pôsobnosti  mestskej časti Bratislava  
                                    - Ružinov.
                                                                                                Predkladá: Mgr. Kováčová
                               3.  Návrh Dodatku Štatútu hlavného mesta SR Bratislavy
                                                                                                 Predkladá: Mgr. Kováčová
                               4.  Návrh na 4. zmenu rozpočtu Mestskej časti Bratislava – Ružinov na rok 
                                    2013.
                                                                                                 Predkladá: Ing. Matula     
                              5.  Návrh rozpočtu referátu prevádzky, údržby škôl a školských zariadení 
                                    a školského stravovania na roky 2014 – 2016.  
                                                                                                 Predkladá: Ing. Adamát   
                               6.  Rôzne
                                    Peter Križánek predseda Výkonného výboru OZ RTAN. Rád by
                                    informoval komisiu školstva, kultúry a športu o práci        
                                            na spoločnom projekte Hráme tenis v Ružinove a o činnosti tohto
                                     projektu.
  K bodu 1/
      JUDr. Poprendová poverená riadením odboru právneho a správy majetku uviedla predložený materiál Návrh VZN mestskej časti Bratislava – Ružinov č.......zo dňa.........., ktorým sa mení VZN č.6/2011 zo dňa 8.11.2011o úprave podmienok predaja, podávania a požívania alkoholických nápojov na verejne prístupných miestach na území mestskej časti Bratislava – Ružinov, znení zmien a doplnení vykonaných VZN č.16/2012 a VZN č.27/2013.
      Z materiálu sa vypúšťa časové určenie zákazu predaja, podávania a požívania alkoholických nápojov a ustanovujú sa výnimky zo zákazu predaja, podávania a požívania alkoholických nápojov.

     Členovia komisie jednohlasne vzali na vedomie predložený materiál a odporúčajú ho schváliť v MZ.

K bodu 2/
     Mgr. Kováčová vedúca referátu metodiky škôl a školských zariadení uviedla predložený materiál  Návrh všeobecne záväzné nariadenie mestskej časti Bratislava – Ružinov č.   ...../2013  zo dňa 29. októbra 2013, ktorým sa dopĺňa   všeobecne záväzné nariadenie mestskej časti Bratislava – Ružinov  č.  25/2012 zo dňa 11. decembra 2012 o určení školských obvodov základných škôl v zriaďovateľskej pôsobnosti  mestskej časti Bratislava  - Ružinov.
     Starosta Miloslavova požiadal  listom zo dňa 28.6.2013 MČ o zriadenie spoločného školského obvodu.
     Z informácie zákonného zástupcu dieťaťa školského veku vyplynulo, že v objekte Mlynské Nivy 61, kde sídli firma COFELY, sa nachádza služobný byt. Z tohto dôvodu navrhujeme začleniť túto adresu do VZN o školských obvodoch do školského obvodu Základnej školy, Ružová dolina 29. 
     Členovia komisie jednohlasne vzali na vedomie predložený materiál a odporúčajú ho schváliť v MZ.

K bodu 3/
      Mgr. Kováčová vedúca referátu metodiky škôl a školských zariadení uviedla predložený Návrh Dodatku Štatútu hlavného mesta SR Bratislavy. Z dôvodu nesúladu navrhovaného znenia s kompetenciami vyplývajúcimi zo zákona 596/2003 členovia komisie jednohlasne berú predložený materiál  na vedomie. 

K bodu 4/
   Ing Matula  poverený riadením ekonomického odboru uviedol predložený materiál Návrh na 4. zmenu rozpočtu Mestskej časti Bratislava – Ružinov na rok 2013.
       Kľúčové faktory odrážajúce sa v predkladanom návrhu na zmenu rozpočtu sú :
•	potreba operatívnych presunov medzi jednotlivými príjmovými a výdavkovými položkami v zmysle §14 ods. 2 zákona  č.583/2004 Z.z. v znení neskorších predpisov,
•	úprava jednotlivých položiek príjmov a výdavkov podľa ich skutočného resp. očakávaného plnenia,

K bodu 5/
      Ing. Adamát vedúci referátu prevádzky, údržby  škôl a školských a školského stravovania zariadení uviedla predložený Návrh rozpočtu referátu prevádzky, údržby škôl a školských  zariadení a školského stravovania na roky 2014 – 2016.
     V návrhu rozpočtu na opravy a údržbu ZŠ a MŠ na rok 2014 je uvedený prehľad prác, ktoré odporúčame zrealizovať v tomto roku. 
        Hlavná pozornosť bude upriamená na revitalizáciu športových areálov     vybraných ZŠ, dokončenie rekonštrukcie sociálnych zariadení na troch MŠ, rekonštrukciu odovzdávajúcej stanice tepla na  ZŠ Medzilaborecká a rozvodov ústredného kúrenia na ZŠ Kulíšková a MŠ Šťastná.    Do plánu je ďalej zaradená obmena okien na  ZŠ Mierová.
       Členovia komisie jednohlasne vzali na vedomie predložený materiál a odporúčajú ho schváliť v MZ.

K bodu 6/ 
     Peter Križánek predseda Výkonného výboru OZ RTAN. Informoval komisiu školstva, kultúry a športu o práci na spoločnom projekte Hráme tenis v Ružinove, o činnosti tohto projektu a z akými problémami sa boria.
      Členovia komisie vzali informáciu pána Križánka o jeho športových aktivitách v Ružinove  na vedomie.                               

                                                                                             Ing. Pavol Šmilňák v.r.
                                                                                                 predseda komisie

V Bratislave,  22. 10. 2013
Zapísala : Mgr. M. Bartáková